钦定古今图书集成/明伦汇编/闺媛典/第059卷 > 柳金妻张氏
## 钦定古今图书集成/明伦汇编/闺媛典/第059卷 > 柳金妻张氏

按《开封府志》：“张氏，柳金妻，祥符人。年三十，金死，誓不
改节。同邑谷姓者谋娶之，金兄利其产，诈称张母病，
召归，至中途乃觉，即裂其衣欲自缢，卫者严，不得遂。
既至，谷欲犯之，张唾其面曰：‘吾家虽微，岂从汝狗彘
哉’！谷惭，鞭之数百，竟不从，达旦而死。有司嘉其节，署
其门曰‘贞烈’。”